10/09/2012 | Administración LocalMunicipal
Ortigueira
Secretaría
Aprobación definitiva da modificación da Ordenanza fiscal número 29 reguladora da taxa por ocupación de terreos de uso público con mesas, cadeiras, tribunas e outros elementos análogos, con finalidade lucrativa

Aprobada inicialmente polo Pleno da Corporación, en sesión ordinaria realizada o día 25 de xuño de 2012, a modificación da Ordenanza fiscal Nº29 reguladora da taxa por ocupación de terreos de uso público con mesas, cadeiras, tribunas e outros elementos análogos, con finalidade lucrativa, e estando sometido a información pública o expediente polo prazo de trinta días hábiles, sen que durante o mesmo se presentasen reclamacións, considerase definitivamente adoptado o devandito acordo, polo que se procede á publicación íntegra da citada modificación para os efectos da súa entrada en vigor. De conformidade co disposto no artigo 19.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, contra o devandito acordo poderase interpoñer recurso contencioso-administrativo, sen prexuízo de calquera outro que os interesados estimaran procedente. A instalacións de terrazas con mesas e cadeiras ou similares, así como as instalacións de caixeiros ou aparatos de venda automática adosados ás fachadas dos edificios constituen un aproveitamento especial e con fins lucrativos de terreos de uso público. A repecursión deste aproveitamento especial, no que se refire a instalacións de terrazas con mesas e cadeiras ou similares, ao estar vinculado a unha actividade lucrativa, depende en grande medida da época en que se faga, pois afectará a poboación, a afluencia de turistas, e actividades que se desenvolvan no entorno tales como festas, ferias e festivais, especialmente o Festival do Mundo Celta. Asemade, as instalacións de caixeiros ou aparatos de venda automática adosados ás fachadas dos edificios tamén constitúen un aproveitamento especial por realizarse unha ocupación do espazo público no momento da súa utilización polos usuarios. Estimase que co obxecto de que parte do aproveitamento especial reinvirta no interese xeral do conxunto dos veciños/as do Municipio é necesario a imposición da correspondente taxa, na que para o seu cálculo se teña en conta, no caso da instalación de terrazas con mesas e cadeiras ou similares, ademáis do valor do solo a ocupar, circunstancias tales como poboación, actividades previstas a desenvolver nunha determinada época que incrementará considerablemente a afluencia de persoas o que implica a discriminación do importe en función de cada mes. No suposto das instalacións de caixeiros ou aparatos de venda automática adosados ás fachadas dos edificios, o importe da taxa terá carácter anual, por non darse as anteriores circunstancias ao tratarse de aproveitamentos de carácter permanente. Tendo en conta o exposto e no uso das facultades concedidas polos artigos 133.2 e 142 da Constitución e polo artigo 106 da Lei 7/85, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004 polo que se aproba o Texto Refundido da Lei reguladora das facendas locais, este Concello establece a TAXA POR OCUPACIÓN DE TERREOS DE USO PÚBLICO CON MESAS, CADEIRAS, TRIBUNAS, OUTROS ELEMENTOS ANÁLOGOS, E OUTROS APROVEITAMENTOS ESPECIAIS CON FINALIDADE LUCRATIVA, que se rexerá pola presente Ordenanza Fiscal, atendendo as súas normas ó disposto no citado Texto Refundido. Constitúen o feito impoñible da presente taxa as autorizacións para realizar a ocupación de terreos de uso público con mesas, toneis, cadeiras, tallos, tribunas e outros elementos análogos, con finalidade lucrativa así como as autorizacións para as instalacións de caixeiros ou aparatos de venda automática adosados ás fachadas dos edificios. Son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 35 da Lei Xeral Tributaria e 23 do Texto Refundido da Lei reguladora das facendas locais, a prol de quen se outorguen as autorizacións por ocupación da vía pública con mesas, cadeiras, tribunas e outros elementos análogos, e as autorizacións para as instalacións de caixeiros ou aparatos de venda automática adosados ás fachadas dos edificios, ou quen se beneficie de ditos aproveitamentos, se se procedeu sen a oportuna licencia ou autorización.1. A contía da taxa regulada nesta Ordenanza será a fixada nos apartados seguintes, atendendo á superficie ocupada polos aproveitamentos, época do ano en que se fai o aproveitamento, número de mesas, toneis ou similares, cun máximo de catro cadeiras por mesa, e dimensión lineal de barras.1.1. A Tarifa da ocupación por cada mesa, tonel ou similar cun máximo de catro cadeiras, tallos ou similares, equivalente a unha ocupación de 2 m², fixase segundo a seguinte táboa: O importe total da ocupación a aboar será o resultado da suma dos importes parciais mensuais segundo a seguinte fórmula: Ip = Nm x Iu IT = ∑ Ip Ip = Importe parcial de cada mes da ocupación Nm = Número máximo de mesas, toneis ou similares que se desexa. Iu = Importe unitario para cada mesa, tonel ou similar, por mes. IT = Importe total da ocupación 1.2. Por cada barra instalada no espacio público, ata 10m*: *(incrementarase proporcionalmente o importe base en dimensións maiores) a) Ocupación por día, 150,00.- euros.2. Ós efectos de aplicación do disposto no apartado anterior térase en conta o seguinte: a) A efectos de abono da tasa por ocupación de espacio público, cada mesa, tonel ou similares estará servidas/os por catro cadeiras, tallos ou similares como máximo. b) Os aproveitamentos autorizaranse para os períodos solicitados polo interesado/a, indicando de forma expresa os meses para os que se solicita a ocupación. A contía da taxa regulada nesta Ordenanza será, atendendo á superficie ocupada polos aproveitamentos especiais, entendendo por tales as instalacións de caixeiros ou aparatos de venda automática adosados ás fachadas dos edificios, a seguinte: -Por cada caixeiro ou aparato de venda automática que implique unha ocupación do espazo público: -Ocupación por unidade e ano: 240,00 euros. O importe do prezo público ingresarase por autoliquidación e realizarase simultáneamente á presentación da solicitude da autorización da instalación de que se trate. Os interesados deberán realizar o pagamento do prezo público en calquera das contas das que dispón o Concello en entidades bancarias ou caixas de aforros ou depositalo na Caixa da Corporación. Ortigueira, 31 de agosto de 2012 O alcalde Asdo.: Rafael J. Girón Martínez